ཀྲུང་དབྱང་མི་རིགས་སློབ་གྲྭ་ཆེན་མོའི་བོད་སྐད་ཡིག་ཆེད་ལས་འཕེལ་རྒྱས་འགྲོ་བ་དང་།སློབ་གྲྭ་འཛུགས་སྐྱོང་གི་ཁོར་ཡུག་ལ་འགྱུར་ལྡོག་བྱུང་བ་དང་བསྟུན་ནས་ཤེས་ལྡན་མི་སྣ་གསོ་སྐྱོང་སྐོར་ལའང་བླང་བྱ་གསར་པ་བཏོན་པ་རེད།༢༠༠༨ལོའི་ཟླ༡༠པའི་ཚེས༥ཉིན།སྤྱི་ཁྱབ་ཧྲུའུ་ཅི་ཧུའུ་ཅིང་ཐའོ་ཡིས་བོད་ལྗོངས་མི་རིགས་སློབ་གླིང་སློབ་གྲྭ་བཙུགས་ནས་ལོ་འཁོར༥༠སླེབས་སྐབས།སྲོལ་རྒྱུན་བཟང་པོ་དར་སྤེལ་བྱ་དགོས་པ་དང།དུས་རབས་ཀྱི་འགྲོས་དང་བསྟུན་དགོས་པ།མི་རིགས་སློབ་གསོའི་ཆོས་ཉིད་འཚོལ་ཞིབ་བྱ་དགོས་པ།སློབ་གསོ་དང་དོ་དམ་གྱི་ཆུ་ཚད་མཐོ་རུ་གཏོང་དགོས་པ།བོད་ལྗོངས་ཀྱི་དཔལ་འབྱོར་སྤྱི་ཚོགས་འཕེལ་རྒྱས་དང་བོད་ཁུལ་གྱི་མི་དམངས་མང་ཚོགས་ཀྱི་འཚོ་བའི་ཆུ་ཚད་ཇེ་མཐོར་གཏོང་བ།བོད་ལྗོངས་བདེ་འཇགས་དང་མཐུན་སྒྲིལ་ཡོང་བ་བཅས་ལ་ནུས་པ་གང་ཡོད་འདོན་དགོས་པའི་བླང་བྱ་བཏོན།ང་རང་ཉིད་ཀྱི་བསམ་ཚུལ་ལ་དེ་ནི་ཀྲུང་དབྱང་མི་རིགས་སློབ་གྲྭ་ཆེན་མོའི་བོད་རིག་པའི་ཞིབ་འཇུག་མི་སྣ་གསོ་སྐྱོང་སྐོར་ལ་བཏོན་པའི་བླང་བྱ་གསར་པ་ཡང་རེད་འདུགཏང་ཀྲུང་དབྱང་གི་དབུ་ཁྲིད་དང་རྒྱལ་ཁབ་ཀྱི་ཐུགས་ཁུར་དང་རྒྱབ་སྐྱོར།ལས་རིགས་ཁག་སོ་སོའི་རོགས་རམ་འོག་ཏུ།ང་ཚོར་ཀྲུང་དབྱང་མི་རིགས་སློབ་གྲྭ་ཆེན་མོའི་བོད་རིག་པའི་ཞིབ་འཇུག་མི་སྣ་གསོ་སྐྱོང་བྱ་གཞག་དེ་དུས་བསྟུན་ཡར་རྒྱས་ངང་རྒྱལ་ཁབ་གཅིག་གྱུར་དང་མི་རིགས་མཐུན་སྒྲིལ་ཡོང་བར་བྱས་རྗེས་དེ་བས་ཆེན་པོ་འཇོག་ཐུབ་པའི་ཡིད་ཆེས་བརྟན་པོ་ཡོད།།